TUULIKUD  Ehkki pukktuulikuid on Saaremaa maastikupilti alles jäänud vähe, peetakse neid Saaremaa üheks olulisemaks sümboliks. Lääne-Eesti saartele on omane Euroopa vanim tuulikutüüp, kõrgele kividest ehitatud jalale toetuv pukktuulik. 19.sajandil oli peaaegu igal Saare- ja Muhumaa suuremal talul oma tuuleveski. Praegu võib veski tööd jälgida Muhu saarel, Väikese väina tammi lähedal Eemu talus. Uuenduskuuri läbi teinud tuulikud kroonivad ka  Abruka saart, Mihkli talumuuseumi Vikil, Metsküla ning Kuusnõmme küla.  Enim tuulikuid, tervelt viis, seisab Angla tuulikumäel Leisi lähedal. Olgugi, et enamusest Saaremaad kunagi ilmestanud pukktuulikutest on nüüdseks järel vaid ahervaremed, hakatakse veskeid tasapisi üles ehitama - on ju tegemist nii olulise osaga siinsest kultuurmaastikust.         Tere tulemast Saaremaale!